

**ประกาศองค์การบริหารส่วนตำบลหันนางาม**

**เรื่อง ลดจํานวนภาษีที่ดินและสิ่งปลูกสร้างสําหรับการจัดเก็บภาษี ประจําปี พ.ศ.๒๕๖๓**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามพระราชกฤษฎีกาลดภาษีสําหรับที่ดินและสิ่งปลูกสร้างบางประเภท พ.ศ.๒๕๖๓ ให้ลดจํานวนภาษีในอัตราร้อยละเก้าสิบ ของจํานวนภาษีที่คํานวณได้ตามมาตรา ๔๒ หรือ มาตรา ๙๕ แห่ง พระราชบัญญัติภาษีที่ดินและสิ่งปลูกสร้าง พ.ศ.๒๕๖๒ แล้วแต่กรณี สําหรับการจัดเก็บภาษีของปีภาษี พ.ศ. ๒๕๖๓ มีผลบังคับใช้ตั้งแต่วันที่ ๑๑ มิถุนายน ๒๕๖๓ เป็นต้นไปนั้น

องค์การบริหารส่วนตำบลหันนางามเห็นควรออกประกาศรายละเอียดที่เกี่ยวข้องกับการจัดเก็บภาษีที่ดิน และสิ่งปลูกสร้าง ประจําปี ๒๕๖๓ ตามพระราชกฤษฎีกาลดภาษีสําหรับที่ดินและสิ่งปลูกสร้างบางประเภท โดย มีรายละเอียด ดังนี้

๑. ให้ลดจำนวนภาษีในอัตราร้อยละเก้าสิบ ของจำนวนภาษีที่คํานวณได้ตามมาตรา ๔๒ หรือ มาตรา ๙๕ แล้วแต่กรณี สำหรับที่ดินหรือสิ่งปลูกสร้าง ดังต่อไปนี้

1.1.ที่ดินหรือสิ่งปลูกสร้างที่ใช้ประโยชน์ในการประกอบเกษตรกรรม

๑.๒.ที่ดินหรือสิ่งปลูกสร้างที่ใช้ประโยชน์เป็นที่อยู่อาศัย

๑.๓.ที่ดินหรือสิ่งปลูกสร้างที่ใช้ประโยชน์อื่นนอกจาก 1.1 และ 1.2

1.3.ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำประโยชน์ตามควรแก่สภาพ

๒. การลดจำนวนภาษีตามข้อ ๑ ไม่กระทบสิทธิในการบรรเทาภาระภาษีตามมาตรา ๙๖ และมาตรา ๙๗ แห่งพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ ดังนี้

๒.๑.สำหรับที่ดินและสิ่งปลูกสร้างที่ใช้ประโยชน์ในการประกอบเกษตรกรรม ได้รับการยกเว้น ในสามปีแรก (พ.ศ.๒๕๖๓-๒๕๖๔) ตามหลักเกณฑ์ ดังนี้

(๑) เป็นเจ้าของที่ดินและสิ่งปลูกสร้าง

(๒) เป็นบุคคลธรรมดา

(๓) ใช้ประโยชน์ในที่ดินและสิ่งปลูกสร้างในการประกอบเกษตรกรรม

๒.๒.ในกรณีที่ผู้เสียภาษีได้รับการประเมินภาษีในจำนวนที่สูงกว่าจำนวนภาษีโรงเรือนและที่ดิน หรือ ภาษีบํารุงท้องที่ ที่ต้องเสียหรือพึงชําระในปีก่อนที่การจัดเก็บภาษีที่ดินและสิ่งปลูกสร้างตามพระราชบัญญัติ ภาษีที่ดินและสิ่งปลูกสร้าง พ.ศ.๒๕6๒ มีผลใช้บังคับ ให้ผู้เสียภาษีชําระภาษีตามจำนวนที่ต้องเสียหรือ พึงชําระ ในปีก่อน เหลือจำนวนภาษีเท่าใด ให้ผู้เสียภาษีชําระภาษี ดังนี้

(๑) ปีที่หนึ่ง ร้อยละยี่สิบห้าของจำนวนภาษีที่เหลือ

(๒) ปีที่สอง ร้อยละห้าสิบของจำนวนภาษีที่เหลือ

(๓) ปีที่สาม ร้อยละเจ็ดสิบห้าของจำนวนภาษีที่เหลือ

หากผู้เสียภาษีได้รับหนังสือแจ้งการประเมินภาษีที่ดินและสิ่งปลูกสร้าง (ภดส.๖) ประจําปี พ.ศ. ๒๕๖๓ สามารถชําระภาษีใด้ภายในเดือน สิงหาคม ๒๕๖๓

กรณีข้อสงสัยสามารถติดต่อสอบถามได้ที่ งานจัดเก็บรายได้ กองคลัง สำนักงานองค์การบริหารส่วนตำบลหันนางามหรือ เบอร์โทรศัพท์ 042-315668 ,

จึงประกาศมาเพื่อทราบโดยทั่วกัน

ประกาศ ณ วันที่ 24 เดือน มิถุนายน พ.ศ. ๒๕๖3

ลงชื่อ

(นายประธาน หาญเชิงชัย)

นายกองค์การบริหารส่วนตำบลหันนางาม